নিশাদল

নিশাদল বা অ্যামোনিয়াম ক্লোরাইড একটি অজৈব যৌগ, যার রাসায়নিক সংকেত NH4Cl। এটি শ্বেতবর্ণের স্ফটিকীভূত লবণ, যেটি পানিতে অত্যন্ত দ্রবণীয়। অ্যামোনিয়াম ক্লোরাইডের দ্রবণ মৃদু অম্লীয়। অ্যামোনিয়াম ক্লোরাইডের প্রাকৃতিক ও খনিজ রূপভেদ স্যাল অ্যামোনিয়াক নামে অভিহিত হয়। কয়লা হতে প্রাপ্ত গ্যাসগুলোকে ঘনীভূত করে কয়লার স্তূপ পুড়িয়ে এটি উৎপন্ন করা হয়। আগ্নেয়গিরির জ্বালামুখের নিকটেও নিশাদল পাওয়া যায়। সার হিসেবে প্রধানত এটি ব্যবহার করা হয়। কয়েক প্রকার তরল পদার্থে সুগন্ধিকারক হিসেবেও নিশাদলের প্রয়োগ বিদ্যমান। হাইড্রোক্লোরিক এসিড ও অ্যামোনিয়ার বিক্রিয়ায় এটি উৎপন্ন হয়। সোডিয়াম বাইকার্বনেট প্রস্তুতকারী সলভে বিক্রিয়ায় নিশাদল উৎপন্ন হয়: CO2 + 2 NH3 + 2 NaCl + H2O → 2 NH4Cl + Na2CO3 যদিও বিক্রিয়াটি অ্যামেনিয়াম ক্লোরাইড উৎপাদনকারী প্রধান বিক্রিয়া, কোনো কোনো ক্ষেত্রে শিল্প কার্যক্রমে নির্গত অ্যামোনিয়ার পরিমাণ হ্রাসেও এটি ব্যবহৃত হয়। বাণিজ্যিকভাবে অ্যামোনিয়া ও হাইড্রোজেন ক্লোরাইড (গ্যাস) হাইড্রোক্লোরিক এসিডের (তরল) বিক্রিয়ায় অ্যামোনিয়াম ক্লোরাইড তৈরি করা হয়। নিচে বিক্রিয়ার সাহায্যে এটি দেখানো হলো: NH3 + HCl → NH4Cl আগ্নেয়গিরিবেষ্টিত অঞ্চলে প্রচুর পরিমাণে অ্যামোনিয়াম ক্লোরাইড পাওয়া যায়। ধোঁয়া নির্গমনকারী জ্বালামুখের সন্নিকটে এটি স্ফটিকীভূত গঠনবিন্যাস লাভ করে। পানিতে এটি সহজেই দ্রবীভূত হয়। বিশ্বের ৯০% অ্যামোনিয়াম ক্লোরাইড উৎপাদনের প্রধান উদ্দেশ্য নাইট্রোজেনসমৃদ্ধ সার তৈরি করা। ক্লোরোঅ্যামোনিয়াম ফসফেট এরূপ সারের একটি উদাহরণ। এশিয়ায় একে সারের উপকরণ হিসেবে ব্যবহার করে চাল ও গম উৎপাদন করা হয়। একদা সাদা ধোঁয়া উৎপাদনে এটি ব্যবহার করা হত। তবে পটাশিয়াম ক্লোরেটের সঙ্গে দ্বি-বিয়োজন প্রক্রিয়ায় অ্যামোনিয়াম ক্লোরেট উৎপন্ন করে ফেলায় এর ব্যবহার অত্যন্ত বিপজ্জনক বিবেচিত হয়। টিনের প্রলেপন দেওয়া কিংবা গ্যালভানাইজেশন প্রক্রিয়ায়-ও নিশাদলের ব্যবহার দেখা যায়। সেক্ষেত্রে এটি ফ্লাস্ক হিসেবে ব্যবহৃত হয়। ধাতব অক্সাইডের সাথে অস্থিতিশীল ধাতব ক্লোরাইড উৎপন্ন করে এটি ধাতুর পৃষ্ঠতল পরিষ্কারে সাহায্য প্রদান করে। নিশাদল তাপের সংস্পর্শে ঊর্ধ্বপাতিত হচ্ছে বলে মনে হলেও প্রকৃত অর্থে অ্যামোনিয়া ও হাইড্রোক্লোরিক এসিডে বিয়োজিত হয়: NH4Cl → NH3 + HCl অ্যামোনিয়াম ক্লোরাইড তীব্র ক্ষার সোডিয়াম হাইড্রোক্সাইডের সাথে বিক্রিয়া করে অ্যামোনিয়া গ্যাস উৎপন্ন করে। নিচে এটি বিক্রিয়ার মাধ্যমে দেখানো হলো: NH4Cl + NaOH → NH3 + NaCl + H2O একইভাবে, অ্যামোনিয়াম ক্লোরাইড ধাতব ক্ষারীয় কার্বনেটের সাথে বিক্রিয়া করে এবং অ্যামোনিয়া ও ক্ষারীয় ধাতব ক্লোরাইড উৎপন্ন করে। নিচে এটি দেখানো হলো: 2 NH4Cl + Na2CO3 → 2 NaCl + CO2 + H2O + 2 NH3 অ্যামোনিয়াম ক্লোরাইডের ৫% জলীয় দ্রবণের PH (হাইড্রোজেন আয়নের ঘনমাত্রার ঋণাত্মক লগারিদম) মান ৪.৬ থেকে ৬.০। সর্দি পরিষ্কারক হিসেবেও নিশাদলের ব্যবহার পরিলক্ষিত হয়। ব্রঙ্কিয়াল মিউকোসায় উদ্দীপনা সৃষ্টির মাধ্যমে দূষিত পদার্থ ও শ্লেষা শ্বসনতন্ত্র হতে অপসারণে এটি উল্লেখযোগ্য ভূমিকা রাখে। ধাতব অ্যালকালোসিস বা ক্ষারকের আধিক্যজনিত শারীরিক সমস্যায় এটি অম্লসৃজক এজেন্ট হিসেবেও প্রযুক্ত হয়। "স্যাল অ্যামোনিয়াক" রূপে অ্যামোনিয়াম ক্লোরাইড খাদ্যের স্বাদবর্ধনে ব্যবহৃত হয়। ইস্টের দৈহিক বৃদ্ধি ঘটিয়ে পাউরুটি উৎপাদনে নিশাদলের উল্লেখযোগ্য ভূমিকা পরিদৃষ্ট হয়। গবাদিপশুর খাদ্যরূপেও স্যাল অ্যামোনিয়াকের জনপ্রিয়তা বিদ্যমান। নর্ডিক দেশগুলোতে সালমিয়াক নামক একটি জনপ্রিয় মিষ্টির স্বাদ বর্ধনে নিশাদল ব্যবহৃত হয়। নিশাদল ব্যবহারে বিস্কুট মুচমুচে হয়। "সালমিয়াক্কি কোসেনকোভা" নামক তরলে নির্যাস সৃষ্টিতেও এর প্রয়োগ রয়েছে। ইরান, তাজিকিস্তান, ভারত, পাকিস্তান ও আরব রাষ্ট্রগুলোতে জিলাপি ও সমুচা তৈরিতে এর ব্যবহার দেখা যায়। হেইন্স, উইলিয়াম এম., সম্পাদক (২০১১)। সিআরসি হ্যান্ডবুক অব কেমিস্ট্রি এন্ড ফিজিক্স [রসায়ন ও পদার্থ বিজ্ঞানের সিআরসি হস্তপুস্তিকা] (ইংরেজি ভাষায়) (৯২তম সংস্করণ)। বোকা রটন, ফ্লোরিডা: সিআরসি প্রেস। পৃষ্ঠা 4.46। আইএসবিএন 1439855110। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ammonium chloride ওয়েব্যাক মেশিনে আর্কাইভকৃত ২৩ জুলাই ২০১৫ তারিখে. Chemister.ru (2007-03-19). Retrieved on 2018-01-23. উদ্ধৃতি ত্রুটি: <ref> ট্যাগ বৈধ নয়; Wiberg&Holleman নামের সূত্রটির জন্য কোন লেখা প্রদান করা হয়নি Seidell, Atherton; Linke, William F. (১৯১৯)। Solubilities of Inorganic and Organic Compounds (2nd সংস্করণ)। D. Van Nostrand Company।  Results here are multiplied by water's density at temperature of solution for unit conversion. "Solubility Products of Selected Compounds"। Salt Lake Metals। সংগ্রহের তারিখ ২০১৪-০৬-১১।  Pradyot, Patnaik (২০০৩)। Handbook of Inorganic Chemicals। The McGraw-Hill Companies, Inc.। আইএসবিএন 978-0-07-049439-8।  Sigma-Aldrich Co. Retrieved on 2014-06-11. হেইন্স, উইলিয়াম এম., সম্পাদক (২০১১)। সিআরসি হ্যান্ডবুক অব কেমিস্ট্রি এন্ড ফিজিক্স [রসায়ন ও পদার্থ বিজ্ঞানের সিআরসি হস্তপুস্তিকা] (ইংরেজি ভাষায়) (৯২তম সংস্করণ)। বোকা রটন, ফ্লোরিডা: সিআরসি প্রেস। পৃষ্ঠা 4.131। আইএসবিএন 1439855110। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Breñosa, A.G; Rodríguez, F; Moreno, M (১৯৯৩)। "Phase transition temperatures and thermal hysteresis in NH4Cl1−xBrx (x≤0.05) crystals determined through charge transfer spectra of Cu2+(II) centres"। Solid State Communications। 85 (2): 135। ডিওআই:10.1016/0038-1098(93)90362-Q। বিবকোড:1993SSCom..85..135B।  "NIOSH Pocket Guide to Chemical Hazards #0029" (ইংরেজি ভাষায়)। ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://books.google.com/books?id=vEwj1WZKThEC&pg=PA614 https://doi.org/10.1002%2F14356007.a02_243 https://en.m.wikipedia.org/wiki/Ammonium_chloride#cite_note-12